**VILNIAUS TECHNOLOGIJŲ MOKYMO CENTRAS**

**PSICHOLOGĖS MILDOS ANUŽYTĖS**

**2020 m.**

**VEIKLOS PLANAS**

**SUDERINTA**

**Gimnazijos (bendrojo ugdymo) skyriaus vedėja**

**Marina Aladovičienė**

1. **Vilniaus technologijų mokymo centro psichologės veiklos programa**

**Programos pristatymas.**

Programa apibrėžia mokyklos psichologės veiklos kryptis, kuriomis siekiama padėti spręsti mokinio psichologines, asmenybės, ugdymosi problemas, bendradarbiaujant su mokinio tėvais (globėjais, rūpintojais) ir mokytojais.

**Programos trukmė** – 2020 metai.

**Programos pagrindimas**.

Švietimo įstatymas, mokyklos ugdymo planas, strateginis planas, mokyklos veiklos programa, mokyklos psichologo bendrieji pareiginiai nuostatai.

**Programos tikslas.**

Rūpintis mokinių ir darbuotojų psichine sveikata, formuoti mokyklos bendruomenės teigiamą psichologinę aplinką.

**Programos uždaviniai.**

* Įvertinti mokinio galias ir sunkumus, psichologines, asmenybės ir ugdymosi problemas;
* Bendradarbiauti su mokytoju, specialiuoju pedagogu, logopedu, socialiniu pedagogu ir kitais su mokiniu dirbančiais specialistais, numatant ugdymo tikslų ir uždavinių pasiekimo būdus;
* Teikti psichologinę pagalbą mokiniams, turintiems ugdymosi, asmenybės, bendravimo, emocinių bei elgesio problemų.
* Rinkti ir kaupti informaciją, reikalingą konsultuojamų mokinių problemoms spręsti, bendradarbiaujant su mokyklos bendruomene, esant būtinybei – su kitomis institucijomis (Vaiko teisių apsaugos tarnybomis, psichikos sveikatos centrais, policija ir kt.), bei atliekant mokinių veiklos ir elgesio pamokų metu stebėjimą.
* Teikti psichologinę pagalbą mokyklos darbuotojams, susiduriantiems su emocinėmis, asmenybės problemomis, krizinėmis situacijomis.
* Atlikti psichologinius tyrimus, apklausas mokyklos administracijos ir pedagogų užsakymu.
* Konsultuoti tėvus auklėjimo ir ugdymo klausimais.
* Organizuoti mokyklos bendruomenės psichologinį švietimą.

**Sėkmės kriterijai ir laukiami rezultatai.**

Mokyklos mokinių ir darbuotojų psichologinė gerovė, tinkamas mokyklos psichologinis klimatas.

1. **KONKRETUS VEIKLOS PLANAS**

| **Tikslai** | **Eil. nr.** | **Uždaviniai** | **Priemonės** | **Data** |
| --- | --- | --- | --- | --- |
| Gerinti emocinę mokinių ir darbuotojų savijautą mokykloje | 1. ***Psichologinis konsultavimas*** | | | |
| 1.1 | Individualus mokinių, turinčių spec. poreikius ar emocinių, asmenybės, bendravimo motyvacijos, mokymosi sunkumų, konsultavimas. | Teikti informaciją apie nemokamos psichologinės pagalbos galimybę mokiniams bei sudaryti sąlygas gauti psichologinę pagalbą mokykloje; sudaryti sąlygas konfidencialumo užtikrinimui. | 2020 metais pagal poreikį |
| 1.2 | Individualus darbuotojų, turinčių emocinių, asmenybės, bendravimo sunkumų, konsultavimas. | Teikti informaciją apie nemokamos psichologinės pagalbos galimybę darbuotojams bei sudaryti sąlygas gauti psichologinę pagalbą darbovietėje; sudaryti sąlygas konfidencialumo užtikrinimui. | 2020 metais pagal poreikį |
| 1.3 | Individualus tėvų bei mokytojų konsultavimas auklėjimo ir ugdymo klausimais | Bendradarbiaujant su pedagogais, soc. pedagogais, mokyklos administracija, rinkti informaciją apie mokinius, kuriems reikalingas psichologinis konsultavimas, rinkti ir kaupti informaciją, reikalingą konsultuojamų mokinių problemoms spręsti, sudaryti sąlygas tėvų bei mokytojų konsultacijoms auklėjimo ir ugdymo klausimais. | 2020 metais pagal poreikį |
|  | 1. ***Psichologinis įvertinimas*** | | | |
| Įvertinti sunkumų turinčių mokinių atminties, dėmesio, mąstymo, asmenybės ir / ar emocinę sritis, siekiant tiksliau suprasti mokinio sunkumus | 2.1 | Atminties, dėmesio, mąstymo įvertinimas | Atlikti mokinių psichologinį atminties, dėmesio, mąstymo įvertinimą, naudojantis psichologinėmis atminties, dėmesio ir mąstymo įvertinimo metodikomis. | 2020 metais pagal poreikį |
| 2.2 | Asmenybės įvertinimas | Atlikti mokinių psichologinį asmenybės įvertinimą, naudojantis psichologinėmis asmenybės įvertinimo metodikomis, interviu metodu | 2020 metais pagal poreikį |
| 2.3 | Emocinių sunkumų įvertinimas | Atlikti mokinių psichologinį emocinių sunkumų įvertinimą, naudojantis psichologinėmis emocinių sunkumų įvertinimo metodikomis. | 2020 metais pagal poreikį |
|  | 1. ***Tiriamoji veikla*** | | | |
|  | 3.1 | Mokyklos mikroklimato tyrimas | Surengti apklausą internetu arba raštu | Gegužė |
|  | 1. ***Prevencinė veikla*** | | | |
|  | 4.1 | Patyčių prevencijos mokykloje įgyvendinimas (veiksmo savaitė „Savaitė be patyčių“) | Parengti stendą apie patyčias bei jų įveiką | Kovas |
| 4.2 | Psichoaktyviųjų medžiagų vartojimo prevencijos programos „Savu keliu“ įgyvendinimas | Pravesti psichoaktyviųjų medžiagų vartojimo prevencijos programos „Savu keliu“ veiklas 11-os ir 12-os klasės mokiniams (užsiėmimai pagal parengtą programos „Savu keliu“ temų sąrašą bei užsiėmimų vadovą) | Sausis - birželis |
| 4.3 | Protų mūšis „AIDS: geriau žinoti 2020“ | Bendradarbiaujant kartu su soc. pedagogais, organizuoti ir surengti protų mūšį „AIDS: geriau žinoti 2020“, skirtą paminėti Pasaulinei AIDS dienai | Gruodis |
| 4.4 | Prevencinių renginių organizavimas skyriaus bendruomenei krizės situacijoje | Įvykus krizei skyriuje, dalyvauti prevencinių renginių organizavime skyriaus bendruomenei | 2020 metais pagal poreikį |
|  | 1. ***Šviečiamoji veikla*** | | | |
| Šviesti mokyklos bendruomenę bei mokinius psichikos sveikatos temomis bei aktualiais psichikos higienos klausimais | 5.1 | Užsiėmimas mokiniams apie psichikos sveikatą bei psichologinę pagalbą | Parengti ir pravesti užsiėmimą „Psichikos sveikata ir psichologinė pagalba“ | Sausis - spalis |
| 5.2 | Užsiėmimas darbuotojams apie streso atpažinimą ir valdymą | Parengti ir pravesti užsiėmimą apie streso atpažinimą ir valdymą EMS ir IVTS darbuotojams | Kovas |
| 5.3 | Stendinė medžiaga psichikos sveikatos temomis | Parengti stendinę medžiagą „Socialinės – psichologinės pagalbos teikimas Centre“, taip pat rengti stendinę medžiagą prevencinių veiklų tematika | 2020 metais pagal poreikį |
| 5.5 | Užsiėmimas mokiniams apie savižudybės rizikos atpažinimą ir pirmąją pagalbą savižudybės atveju | Parengti ir pravesti užsiėmimą „Mano draugas kalba apie savižudybę – ką daryti?“ 11-12-os klasių mokiniams | Lapkritis |
| 5.6 | Užsiėmimas mokiniams apie streso valdymą atsiskaitymų ir egzaminų laikotarpiu | Parengti ir pravesti užsiėmimą „Kaip nepasiduoti egzaminų / atsiskaitymų įtampai?“ 12-ų klasių mokiniams | Balandis – gegužė |
| 5.8 | Paskaita minint Tarptautinę Žmogaus teisių gynimo dieną „Prekyba žmonėmis“ | Parengti ir pravesti paskaitą apie prekybą žmonėmis, galimus apsisaugojimo būdus bei pagalbos galimybes | Gruodis |
|  | 1. ***Savišvieta*** | | | |
|  | 6.1 | Gauti naudingos ir naujausios informacijos, reikalingos mokyklos psichologo darbe | Lankyti kursus, seminarus, konferencijas | Pagal galimybes |
|  | 6.2 | Tobulinti profesines kompetencijas | Lankyti supervizijas | 2-4 kartai per mėnesį |
|  | 6.3 | Kvalifikacijos kėlimas | Kelti kvalifikaciją krizės valdymo klausimais, bendradarbiaujant su „Krizių įveikimo centru“ | Kartą per metus |

*Pastaba*. Renginių planas bei laikas gali keistis, gali būti įtraukiami nauji renginiai, keičiami numatyti, priklausomai nuo VTMC bendruomenės narių poreikių. Renginiai gali būti organizuojami su skirtingų skyrių socialiniais pedagogais bei mokytojais ir grupių vadovais.

**Kita veikla**

1. Dokumentacijos tvarkymas (psichologinės pagalbos gavėjų registracijos žurnalo, psichologinių konsultacijų žurnalo, konsultacijų kortelių pildymas).
2. Metodinė veikla: medžiagos psichologiniams užsiėmimams rengimas.
3. Savišvieta: pasiruošimas konsultacijoms, tyrimams.
4. Dalyvavimas prevencinės darbo grupės veikloje.
5. Grupinių užsiėmimų aktualiomis psichologinėmis temomis organizavimas, esant pedagogų ir mokinių pageidavimams.